open-index/open-wikipedia-markdown huggingface dataset:
נמניה קרסטיץ'

**נֵמַנְיָה קרסטיץ**' (בסרבית: **Немања Крстић**; נולד ב-2 במרץ 1993) הוא כדורסלן סרבי, המשחק בקפפנברג בולס מליגת העל האוסטרית והיורופקאפ.

## קריירה
הוא ערך את הופעת הבכורה המקצועית שלו עם המופארם ורשאץ במהלך עונת 2011–2012. בקיץ 2012 הוא חתם במגה באסקט. ביולי 2015 עזב את מגה באסקט וחתם באיגוקאה.

ב־26 ביולי 2016, קרסטיץ' חתם על חוזה לשנה עם מורנאר בר. ב־9 בדצמבר 2016 הוא נפרד ממורנר לאחר שהעמיד ממוצע של 3.6 נקודות ו-1.5 ריבאונדים למשחק בעשרה משחקי ליגת העל המונטנגרית בכדורסל. ב־7 בפברואר 2017, קרסטיץ' חתם בקפפנברג בולס להמשך עונת 2015–2016.

ב־17 באוגוסט 2017, קרסטיק חתם בדיאמיץ בלגרד מהליגה הסרבית. ב-40 משחקים עם דיאמיץ העמיד ממוצעים של 15.5 נקודות ו-5.6 ריבאונדים למשחק.

ב־6 בספטמבר 2018 חתם קרסטיץ' באוקק נובי פאזאר. ב-36 משחקים מהליגה הסרבית הוא העמיד 18.6 נקודות, 6 ריבאונדים ו-2.6 אסיסטים למשחק. הוא היה השחקן הטוב ביותר בעונה הסדירה של ליגת העל הסרבית. עם 20.3 נקודות בממוצע הוא היה מלך הסלים הסופר-ליג הסרבי.

ב־9 באוגוסט 2019 חתם קרסטיץ' בסולנוקי אולאי מליגת העל ההונגרית בה העמיד ממוצע של 8.4 נקודות ו-3.2 ריבאונדים בממוצע למשחק. ב־21 באוגוסט 2020 חתם לקדנציה שנייה בקפפנברג האוסטרית.

## בנבחרות הלאומיות
קרסטיץ' שיחק בשורות הנבחרות הצעירות של סרביה עמם זכה בשלושה תארים: גביע העולם עד גיל 19 (כסף), אליפות אירופה עד גיל 18 (כסף) ואליפות אירופה עד גיל 16 (ארד).

## קישורים חיצוניים

קטגוריה:כדורסלנים סרבים
קטגוריה:כדורסלני סולנוקי אולאי
קטגוריה:סרבים שנולדו ב-1993
פיליפ ד' מורגן

**פיליפ ד' מורגן** (באנגלית: **Philip D. Morgan**; נולד ב-1949) הוא היסטוריון בריטי. הוא התמחה באמריקה הבריטית הקולוניאלית המוקדמת המודרנית ובעבדות באמריקה. בשנת 1999 זכה בפרס בנקרופט  ובפרס פרדריק דאגלס על ספרו *Slave Counterpoint* שעסק בתרבות השחורה בצ'ספיק ובאזור במאה ה-18 (1998).

## ביוגרפיה
מורגן נולד באנגליה, סיים את לימודיו באוניברסיטת קיימברידג' וקיבל תואר דוקטור ביוניברסיטי קולג' לונדון.

הוא לימד במכללת ויליאם ומרי והיה עורך *רבעון ויליאם ומרי* בין השנים 1997–2000. הוא מלמד באוניברסיטת ג'ונס הופקינס, שם הוא פרופסור להיסטוריה בקתדרה על שם הארי ק' בלאק (Harry Crawford Black) , ובמהלך השנה האקדמית 2011–2012 היה פרופסור הרמסוורת' להיסטוריה אמריקאית באוניברסיטת אוקספורד.

## פרסים
עבור ** (1998)
* 1998: האגודה ההיסטורית האמריקאית, פרס אלברט ג'יי בוורידג' ופרס וסלי לוגן
* 1999:
: פרס בנקרופט;
: הפרס הראשון שניתן במסגרת פרסי פרדריך דאגלס. בפרס חלק מורגן עם ההיסטוריון איירה ברלין. הפרס הוענק על ידי מרכז גילדר לרמן לחקר העבדות, אוניברסיטת ייל;
: ארגון ההיסטוריונים האמריקאים, פרס אליוט רודוויק;
: פרס האגודה ההיסטורית של דרום קרוליינה;
: פרס לספר עיון מטעם ספריית וירג'יניה;
: האגודה ההיסטורית הדרומית, פרס פרנק ל' והרייט ס' אווסלי;
: החברה הפילוסופית האמריקאית, פרס ז'אק ברזון (1999).

## יצירותיו

*  (reprint 1991)
* 
* 
* 
* 
* Philip D. Morgan, David Eltis, eds. "New Perspectives on The Transatlantic Slave Trade," *William and Mary Quarterly*, LVIII (January 2001).
* 
* 


## קישורים חיצוניים

קטגוריה:סגל אוניברסיטת ג'ונס הופקינס
קטגוריה:היסטוריונים בריטים
קטגוריה:בריטים שנולדו ב-1949
עונת 2018/2019 בליגה הלאומית בכדורגל נשים

**עונת 2018/2019 ב[[הליגה הלאומית בכדורגל נשים|ליגה לאומית בכדורגל נשים]]** הייתה העונה ה-10 בליגת המשנה בכדורגל נשים בישראל, תחת אחריות הההתאחדות לכדורגל בישראל. העונה הסדירה נפתחה ב-16 באוקטובר 2018 והסתיימה ב-19 במאי 2019. לעונה זו נרשמו 10 קבוצות אך קבוצת בנות לוד התפרקה לאחר הסיבוב הראשון ואת העונה סיימו 9 קבוצות בלבד.

מכבי בנות עמק חפר סיימה ראשונה ועלתה לליגת העל לראשונה בתולדותיה. 
הפועל עירוני פתח תקווה סיימה שנייה אך הפסידה במשחק המבחן מול בנות נתניה מליגת העל ונשארה בליגה הלאומית.
## לקראת פתיחת העונה
6 הקבוצות ששיחקו בליגה בעונה הקודמת נרשמו גם לעונה זו. הפועל עירוני פתח תקווה שנשרה מליגת העל לראשונה בתולדותיה הצטרפה לליגה. בית"ר בנות כפר כנא ובנות לוד הוקמו והצטרפו לליגה. גם הפועל מרמורק הוקמה מחדש ונרשמה לליגה.

## פורמט הליגה
כיוון שנרשמו 10 קבוצות, התכנית הייתה לקיים שני סיבובים בני 9 מחזורים כל אחד - 18 מחזורים בסך הכל. לאחר מכן יחולקו הקבוצות לפלייאוף עליון ותחתון, כשבכל אחד 5 קבוצות. בפלייאוף העליון תשחק כל קבוצה מול המתחרות בפלייאוף עוד שני משחקים (בית וחוץ), כלומר עוד 8 משחקים. בפלייאוף התחתון תשחק כל קבוצה מול המתחרות בפלייאוף עוד משחק אחד. הקבוצה שתסיים ראשונה בפלייאוף העליון תעפיל לליגה הראשונה והקבוצה השנייה תתמודד מול השלישית בפלייאוף התחתון בליגת העל על הזכות לשחק בליגה הראשונה.

בפועל, לאחר סיבוב אחד הפסיקה ההתאחדות את פעולתה של בנות לוד מאחר שהקבוצה לא הצליחה להעמיד מספיק שחקניות למשחקים ולא התייצבה לחלקם. כתוצאה מכך, כל תוצאות הקבוצה במהלך הסיבוב בוטלו ובפועל נלקחו בחשבון במסגרת שני הסיבובים הראשונים 16 משחקים בלבד לכל קבוצה. קבוצות הפלייאוף העליון היו אמורות לשחק עוד 8 משחקים (אך 2 משחקים לא התקיימו) וקבוצות הפלייאוף התחתון שיחקו עוד 3 משחקים בלבד. בסה"כ שיחקו קבוצות הפלייאוף העליון 23–24 משחקים וקבוצות הפלייאוף התחתון 19 משחקים בלבד.

## טבלת הליגה הסדירה בסיום הסיבוב השני

## טבלאות הליגה הסדירה בסיום העונה
### טבלת הפלייאוף העליון בסיום העונה

### טבלת הפלייאוף התחתון בסיום העונה

## מלכת השערים

## ראו גם
* גביע המדינה בכדורגל נשים 2018/2019

## קישורים חיצוניים
* עונת 2019–2018 בליגה לאומית בכדורגל נשים, באתר ההתאחדות לכדורגל בישראל

## הערות שוליים

קטגוריה:תחרויות כדורגל ב-2018
קטגוריה:תחרויות כדורגל ב-2019
קטגוריה:2018 בישראל: כדורגל
קטגוריה:2019 בישראל: כדורגל
קטגוריה:ישראל: תחרויות כדורגל נשים
Spectrum

**Spectrum** (בעברית: **טווח**) הוא שיר של הדי ג'יי הרוסי-גרמני זד בהשתתפות הזמר האמריקאי מתיו קומה. הוא יצא לאור כסינגל ב-4 ביוני 2012, והוא השיר השני באלבום הבכורה של זד, Clarity. השיר נכתב על ידי קומה וזד.

## הוצאה לאור
הסינגל יצא לאור ב-4 ביוני 2012. זד אמר שהוא רצה ש-Spectrum יהיה השיר המוביל באלבום הבכורה שלו Clarity, משום שהוא הרגיש "כאילו זה מסכם את האלבום שלי הטוב ביותר עד כה. יש לו שירה. יש בו חלקים אינסטרומנטליים. יש בו הכל." [...] זה מראה על מה האלבום יעבוד כל כך טוב."

## וידאו קליפ
הווידאו קליפ לשיר יצא לאור ב-15 באוגוסט 2012. הוא הופק על ידי פטרו, צולם על ידי סטיב גריינר, והדמויות שוחקו על ידי השחקנים טארין מנינג ודרק מגייר.

זד וקומה עושים הופעת קמה בווידאו.

## מיקומי שיא

## קישורים חיצוניים

## הערות שוליים

קטגוריה:שירי זד
קטגוריה:שירים באנגלית
קטגוריה:סינגלים בהוצאת אינטרסקופ רקורדס
קטגוריה:שירים שנכתבו על ידי זד
קטגוריה:שירי אלקטרו האוס
סברמטי (נהר)

[ממוזער| [ליטוגרפיה של ההולנדי  המתאר את אחמדאבאד ונהר סברמטי בסביבות 1752]]
**נהר סברמטי** הוא אחד הנהרות הגדולים שזורמים מערבה בהודו. מקורו ב של מחוז אודאיפור בראג'סטאן ולאחר מסלול של 371 ק"מ בכיוון דרום-מערב ברחבי רג'סטאן וגוג'ראט, נשפך ל שבים הערבי.

## אגן
שטחו של אגן הניקוז הוא 21,674 קמ"ר, מתוכם 4,124 קמ"ר במדינת ראג'סטאן ו-18,550 קמ"ר במדינת גוג'ראט.

האגן ממוקם באזור צחיח למחצה עם גשמים שנעים בין 450 ל-800 מ"מ, בחלקים שונים של האגן. הנהר חוצה שלושה אזורים גיאומורפיים: גבעות סלעיות, מישורי סחף בחלקו האמצעי ואזור שפכים בחלק התחתון של הנהר.

סברמאטי הוא נהר עונתי שזרימתו נשלטת על ידי המונסון, עם מעט או ללא זרימות לאחר המונסון. זרימה ממוצעת של 33 מל"ש נמדדה באחמדאבאד בין 1968 ל-1979.

התוכנית הלאומית לאיכות מים בהובלת ה דירגה את נהר הסברמטי כאחד הנהרות המזוהמים ביותר בהודו.

## היסטוריה
לפי אחד המיתוסים סביב מקור הנהר, שיווה הביא את האלה גאנגה לגוג'ראט וזה גרם להיווצרותו של הסברמטי.

באחד הערוצים הקדומים של הנהר התגלה בשנת 1954 אתר לותאל שנחפר בין 13 בפברואר 1955 ל-19 במאי 1960 על ידי הסקר הארכאולוגי של הודו (בראשי תיבות: ASI), הסוכנות הממשלתית ההודית הרשמית לשימור מונומנטים עתיקים. לטענת ה-ASI, היה בלותאל המזח הקדום ביותר הידוע בעולם, שחיבר את העיר לערוץ הקדום של נהר סברמטי בנתיב הסחר בין ערי ההאראפה בסינד ובחצי האי , כאשר מדבר  של ימינו היה חלק מהים הערבי.

במהלך מאבק העצמאות של הודו, הקים מהטמה גנדי משכן רוחני (אשראם) כביתו על גדות נהר הסברמטי.

## סכרים
ישנם מספר סכרים על סברמטי ויובליו.  ממוקם על הנהר הראשי. סכר הת'מתי, סכר הרנב וסכר גוהאי ממוקמים על היובלים המצטלבים עם הנהר הראשי במעלה הנהר של אחמדאבאד, בעוד שסכר מזאם וסכר ווטרק ממוקמים על יובלים שמצטלבים במורד הזרם.

## פרויקט פיתוח חזית נהר סברמטי
במאי 1997 הקים תאגיד הפיתוח העירוני של אחמדאבאד (AMC), רכב ייעודי לבדיקת התכנות פרויקט פיתוח חזית נהר הסברמטי. מטרת הפרויקט הייתה לפתח במסגרת תכנון סביבתי, מקטע באורך 9 ק"מ שעובר בעיר אחמדאבאד. ב-2002 הוכנה תוכנית ראשונית ששילבה את כל ההיבטים של תכנון סביבתי הכולל הפחתת זיהום הנהר והנגשתו לתושבי העיר. המנדט שניתן לתאגיד הפיתוח היה לפקח על כל עבודות התכנון עד שהפרויקט יצא לפועל בפברואר 2004.

אחת המטרות המרכזיות של הפרויקט הייתה לעצור את זרימת הביוב הלא מטופל למי הנהר, ומניעת זיהום עתידי. מטרה זו הושגה באמצעות הקמת שני קווי ביוב ראשיים על שתי גדות הנהר,
וניתוב הביוב באמצעות אותם קווים ו-38 תחנות שאיבה של ביוב המצוידות בטכנולוגיה מתקדמת. קווים אלה נושאים ביוב לא מטופל לשני מרכזי טיפול בשפכים הכוללים גם תהליכי טיהור ביולוגי על ידי אגן צמחים ביולוגי לסינון וטיהור המים.

מטרה נוספת של הפרויקט היא להביא להתחדשות עירונית ותושבים חדשים למרכז העיר ולדרבן השקעות עירוניות וממשלתיות בשכונות הנושקות לגדות הנהר.

הפרויקט הוא הראשון מסוגו במדינת גוג'ראט ומהווה ציון דרך בתכנון הנדסי וסביבתי והתחדשות עירונית.

## גלריה

קובץ:Sabarmati river.jpg|עבודות בנייה המתבצעות ליד הנהר במסגרת פרויקט פיתוח חזית נהר סברמטי
קובץ:River-Sabarmati-1.jpg|נהר סברמטי באחמדאבאד, גוג'ראט
קובץ:Sabarmati River near Ambod.jpg|נהר סברמטי ליד אמבוד


## ראו גם
* אחמדאבאד.
* גנגס, נהר מרכזי בצפון הודו.

## קישורים חיצוניים

* Sabarmati River front

## הערות שוליים


קטגוריה:הודו: נהרות
2020 במלאווי

ערך זה מפרט אירועים משנת **[[2020]]** ב**[[מלאווי]]**.

## בעלי תפקידים
* נשיא: פיטר מותריקה (עד 28 ביוני), לזרוס צ'אקוורה (מ-28 ביוני).

## אירועים
מתמשך – מגפת הקורונה במלאווי
* 2 באפריל – מקרים ראשונים של חולים בקורונה התגלו במדינה.
* 8 במאי – בית משפט ביטל תוצאות הבחירות שנערכו בשנת 2019 ובחירות חדשות מתוכננות ל-2 ביולי.
* 28 במאי – בריחה המונית של מבודדים ממרכזי בידוד.
* 2 ביולי – בחירות כלליות הסתיימו בניצחון של לזרוס צ'אקוורה.
* 31 בדצמבר – מספר המאומתים לנגיף הקורונה הגיע ל-6,583, מהם 188 נפטרו.
## אנשים שנפטרו
* 14 בדצמבר – טרציסיוס גרוואזיו זיואייה, בראשי הכנסייה הקתולית במדינה, נפטר מקורונה (נולד ב-1949).
## ראו גם
* מגפת הקורונה באפריקה

## קישורים חיצוניים

## הערות שוליים

מלאווי
קטגוריה:שנים במלאווי
מלאווי
אברהם אופנהיים (בנקאי)

**אברהם אופנהיים** (בגרמנית: **Abraham Oppenheim**; מאז 1868: **אברהם פרייהר פון אופנהיים**; 24 במאי 1804, קלן – 9 באוקטובר 1878, קלן) היה בנקאי יהודי-גרמני.

## קורות חיים
אופנהיים היה בנם השני מבין שנים עשר ילדיהם של הבנקאי סלומון אופנהיים הבן ואשתו תרזה שטיין (1775–1842). שטיין, (המכונה גם דייגן לוי) הייתה בתו של איש עסקים מדולמן.

בנו הבכור של סלומון אופנהיים הבן, סיימון , הצטרף לבית הבנקאות של אביו בשנת 1821. אברהם הצטרף באותה שנה, ואמם תרזה אופנהיים קיבלה כוח חתימה.

בשנת 1826 סלומון אופנהיים העניק לבניו סימון ואברהם ייפוי כוח כללי להמשיך בעסקי הבנקאות. בשנת 1828 אברהם התמנה לשותף. האחים הפכו את בית ההלוואות והחלפת המטבע של אביהם לבנק פרטי גדול. דרך נישואיו של אברהם בשנת 1834 לשרלוט בייפוס , משפחת אופנהיים הפכה לקרובי משפחה של משפחת הבנקאות רוטשילד.

אברהם אופנהיים התגלה בצורה בולטת במימון מערכת הרכבות הגרמנית, ענף הביטוח ותעשיית ההנדסה והכותנה. בשנת 1868 הוא הפך ליהודי הלא מומר הראשון שקיבל תואר אצולה בפרוסיה, בהיותו פרייהר התקבל למעגל הפנימי של הקיסר וילהלם הראשון. יחד עם גרשון בלייכרדר ובנקאים אחרים הוא ייעץ למלך במימון מלחמת אוסטריה–פרוסיה בשנת 1866 באמצעות אג"ח ממשלתיות. המלך הפרוסי דחה את תוכניתם של אופנהיים ובלייכרדר, בה תמך אוטו פון ביסמרק, למימון המלחמה על ידי הפרטת מכרות ממשלתיים בסאר.

## קישורים חיצוניים

קטגוריה:בנקאים יהודים גרמנים
קטגוריה:אצולה יהודית גרמנית
קטגוריה:יהודי החצר
קטגוריה:גרמנים שנולדו ב-1804
קטגוריה:גרמנים שנפטרו ב-1878
סלאת אל-ג'נאזה

[ממוזער|תהלוכת הלוויה אסלאמית ב[ירושלים, בתקופת המנדט הבריטי או קודם לכן.]]
**סלאת אל-ג'נאזה** (בערבית: صلاة الجنازة, תעתיק: צלאת אל-ג'נאזה) היא תפילת האשכבה באסלאם, אשר אומרים אותה המוסלמים בהלוויה. התפילה נעשית בציבור, ובה המוסלמים מבקשים מחילה על חטאיו של המנוח, ועל חטאיהם של כל המוסלמים. לפי האסכולה החנפית והאסכולה המאלכית, התפילה חייבת להיעשות בנוכחות הגופה של הנפטר, בעוד שלפי האסכולה החנבלית והאסכולה השאפעית ניתן להגיד אותה גם שלא בנוכחות הגופה. בשריעה, סלאת אל-ג'נאזה נחשבת פרד אל-כִּפאיה, מצווה אשר אינה חובה על כל אחד ואחד מהמוסלמים, ומספיק שרק חלק מהקהילה מבצעים אותה כדי שכל הקהילה תצא ידי חובה. אחד ההבדלים המהותיים בין תפילת האשכבה לבין שאר התפילות באסלאם, הוא בכך שהיא מתבצעת כולה בעמידה, ללא השתחוות, סגידה או ישיבה, כשאר התפילות באסלאם.

## מהלך התפילה
לסלאת אל-ג'נאזה יש שישה שלבים:

1. הבעת הכוונה להתפלל על המת עם האימאם.

2. אמירת תכביר ראשונה לכניסה לתפילה, עם הרמת הידיים לאוזניים ושילובם. קוראים את תחינת הפתיחה שקוראים בתחילת כל תפילה.

3. אמירת תכביר שנייה, ולאחר מכן קריאת "צלאת אל-אבראהימייה"

4. אמירת תכביר שלישית, ואז נושאים תחינה עבור המת.

5. אמירת תכביר רביעית, ואז יש המבקשים בקשות עבור כל המוסלמים, בעוד אחרים לא אומרים שום דבר.

6. אומרים תסלים לצד ימין ואחר כך לצד שמאל, והתפילה מסתיימת.

## ראו גם
* צלאה

## קישורים חיצוניים

## הערות שוליים

קטגוריה:אסלאם
קטגוריה:מוות: היבטים דתיים ופסיכולוגיים
נו-ווריז

**נו-ווריז** (באנגלית: **NxWorries**) הוא צמד מוזיקלי אמריקאי, הכולל את המוזיקאי אנדרסון פאאק ומפיק ההיפ הופ נולדג'. הם חתומים בסטונס ת'רואו רקורדס והוציאו את אלבום הבכורה שלהם, *[[Yes Lawd!]]*, בשנת 2016.

## היסטוריה
ב-10 בפברואר 2015 יצא השיר הראשון של נולדג' ואנדרסון פאאק בשם נו-ווריז, "Suede", דרך עמוד ה-SoundCloud של סטונס ת'רואו רקורדס. כדי להפיק אותו, דגם נולדג' את "The Bottle" של גיל סקוט-הרון. השיר זכה ליותר ממיליון האזנות ב-SoundCloud.

באוגוסט 2015, פאאק ונולדג', תחת הצמד "נו-ווריז", הצטרפו לראפרים ארל סווטשירט ורמי בנקס  בסיבוב ההופעות "Ready to Leave Now Tour" של סווטשירט. ב-25 באוגוסט, הקליפ של "Suede" פורסם בערוץ היוטיוב הרשמי של סטונס ת'רואו רקורדס, תוך ששיר אחר, "Link Up", שודר לראשונה בתוכנית הרדיו של זיין לואו, "Beats 1" ב-1 בדצמבר 2015. ב-4 בדצמבר, יצא מיני-אלבום הבכורה של הצמד, *Link Up & Suede*. ב-3 במרץ 2016, פורסם הקליפ הנלווה לשיר "Link Up" בערוץ היוטיוב של סטונס ת'רואו.

ב-19 ביוני 2016 הודיע פאאק כי אלבום הבכורה של נו-ווריז מוכן לצאת. ב-25 ביולי, נחשף שם האלבום. ב-14 באוקטובר, יצא האלבום, *Yes Lawd!*, שהגיע למקום השלישי במצעד אלבומי ה-R&B/היפ-הופ וזכה לשבחים מהמבקרים.

באוקטובר 2022, הכריזו על צאת הסינגל הראשון מתוך אלבומם השני, "Where I Go" בהשתתפות H.E.R.. האלבום,  *[[Why Lawd?]]*, יצא ב-7 ביוני 2024 באופן פיזי, וב-14 ביוני להורדה דיגיטלית וסטרימינג.

## דיסקוגרפיה
### אלבומי אולפן
* 2016: *Yes Lawd!*
* 2024: *[[Why Lawd?]]*

### אלבומי רמיקס
* 2017: *Yes Lawd! Remixes*
### מיני-אלבומים
* 2015: *Link Up & Suede*

## פרסים ומועמדויות

## קישורים חיצוניים
* 

## הערות שוליים

קטגוריה:צמדים מוזיקליים אמריקאיים
קטגוריה:להקות היפ הופ אמריקאיות
מצעד האלבומים האירופאי

שמאל|ממוזער|250x250px|לוגו מגזין הבילבורד
**מצעד האלבומים האירופאי** או **מצעד 100 האלבומים המובילים באירופה** (באנגלית: **European Top 100 Albums**) היה הגרסה האירופאית של מצעד הבילבורד 200 של בילבורד. המצעד פורסם ממרץ 1984 עד דצמבר 2010. המצעד התבסס על נתונים שנאספו על ידי הפדרציה הבינלאומית לתעשייה הפונוגרפית, מ-19 מדינות שונות באירופה.

מצעד האלבומים האירופאי התבסס על מכירות פיזיות ודיגיטליות של אלבומים. המצעד פורסם ופעל בדרך כלל, לפי מצעד הבילבורד 200. ספירת המכירות החלה ביום שני של כל שבוע והסתיימה ביום ראשון שלאחר מכן. המצעד נסגר לאחר שמשרדי מגזין הבילבורד בלונדון, הממלכה המאוחדת נסגרו.

## הישגים
ב-30 ביוני 1986 יצא אלבום האולפן השלישי של מדונה *[[True Blue]]*, על ידי חברת התקליטים סייר רקורדס. היא עבדה עליו עם סטיבן בריי ופטריק לאונרד, תוך שהייתה שותפה בכתיבת כל השירים שבו. *True Blue* זכה להצלחה עולמית מיידית, והגיע למקום הראשון ב-28 מדינות ברחבי העולם, כולל אוסטרליה, קנדה, צרפת, גרמניה, בריטניה וארצות הברית. הוא שהה 34 שבועות רצופים בראש מצעד האלבומים האירופאי, זמן רב יותר מכל אלבום אחר בהיסטוריה. הוא הפך לאלבום הנמכר ביותר בשנת 1986, כמו גם האלבום הנמכר ביותר בשנות השמונים של אישה, ונותר אחד האלבומים הנמכרים ביותר בכל הזמנים עם מכירות של יותר מ-25 מיליון עותקים ברחבי העולם.

האלבום הראשון שכבש את פסגת מצעד היה *[[Thriller]]* של מייקל ג'קסון. האלבום האחרון שעשה זאת, היה *Progress* של טייק ד'את.

## ראו גם
* אירופה הוט 100

## קישורים חיצוניים
* 

## הערות שוליים

אלבומים אירופאים
קטגוריה:אירופה: תרבות
יחסי בנגלדש–סין

**יחסי בנגלדש–סין** הם היחסים הבילטרליים של **[[הרפובליקה העממית של בנגלדש]]** ו**[[הרפובליקה העממית של סין]]**. שתי המדינות חברות בפורום BCIM (פורום בנגלדש-סין-הודו-מיאנמר לשיתוף פעולה אזורי). על פי ייעודי ממשלת סין, בנגלדש וסין הן "שותפות אסטרטגיות לשיתוף פעולה".

## היסטוריה
בשנת 1971, במהלך מלחמת העצמאות של בנגלדש, תמכה סין בפקיסטן נגד כוחות הגרילה הבנגלדשיים של מוטי בהיני. פעולותיהם של הבדלנים הבנגליים סתרו את האינטרסים האסטרטגיים של PRC באזור, מכיוון שבעלת בריתה הקרובה פקיסטן שימשה כמתווכת ביחסים הדיפלומטיים בין סין לארצות הברית. בשנים הראשונות לאחר קבלת העצמאות, בנגלדש הייתה מיודדת עם הודו וברית המועצות, אשר היו יריבות של סין. בשנת 1972, סין השתמשה בווטו שלה כחברה קבועה במועצת הביטחון של האו"ם כדי לחסום את הצטרפותה של בנגלדש לאו"ם. עם זאת, עד 1974 החלו סין ובנגלדש לעבוד על כינון יחסים רשמיים.

באוגוסט 1975, לאחר רצח שייח' מוג'יבור רחמן, המשטר הצבאי ששלט בבנגלדש החל להתרחק מהודו וברית המועצות. בינואר 1976 כוננו יחסים דיפלומטיים עם סין. חוסר שביעות הרצון הציבורי בקרב בנגלים מפעולותיה החד-צדדיות של הודו להקמת סכר פאראקה על הגנגס דחף את המשטר החדש בבנגלדש להסתכל לעבר סין לאזן בין העמדות האסטרטגיות של המדינה באזור. בשנת 1977, נשיא בנגלדש זיאור רחמן ערך ביקור רשמי ב-PRC. הממשלות הבאות בבנגלדש נקטו גם מדיניות של כינון קשרים הדוקים עם סין. באמצע שנות השמונים, סין יצרה קשרי סחר ותרבות הדוקים עם בנגלדש, וסיפקה לה סיוע וציוד צבאי.

ביולי 1987 התקבל נשיא בנגלדש מוחמד חוסיין ארשאד בבייג'ינג בקול תרועה רמה. ב-4 באוקטובר 2000 הוציא משרד הדואר והתקשורת בבנגלדש בול דואר לציון 25 שנה לכינון היחסים הדיפלומטיים בין בנגלדש לסין. עד אז, סין העניקה סיוע כלכלי לבנגלדש בסך של 217 מיליון דולר, והסחר הבילטרלי הגיע לרמה של 715 מיליון דולר.

בשנת 2002, ראש ממשלת סין, ון ג'יאבאו, ערך ביקור רשמי בבנגלדש, ושתי המדינות הכריזו על שנת 2005 כ"שנת הידידות בנגלדש-סינית". שתי המדינות חתמו על 9 הסכמים דו-צדדיים שונים להגברת רמת הסחר. בהזמנת בנגלדש נכללה סין כמשקיפה באגודה לשיתוף פעולה אזורי בדרום אסיה. לאחר הציקלון 'סידר' שפקד את בנגלדש בשנת 2007, תרמה סין מיליון דולר לסעד ושיקום האזורים שנפגעו בבנגלדש.

## יחסים כלכליים
בנגלדש היא שותפת הסחר השלישית בגודלה של סין בדרום אסיה. עם זאת, בייג'ינג שולטת ביחסים כלכליים אלה, בהיותה אחת השותפות המסחריות הגדולות ביותר של בנגלדש.

בשנת 2006 הגיע הסחר הדו-צדדי לרמה של 3,190,000,000 דולר, המשקף גידול של 28.5% בין השנים 2005–2006. סין הגדילה את הסיוע הכלכלי שלה לבנגלדש כדי לטפל בחוסר איזון בסחר, שכן היצוא של בנגלדש לסין בשנת 2006 הסתכם בכ-98.8 מיליון דולר בלבד. בחסות הסכם הסחר החופשי באסיה ופסיפיק (AFTA), הסירה סין את העמלות בגין 84 סוגי סחורות שיובאו מבנגלדש, וכן יזמה עבודה להפחתת המכסים על סחר ביוטה וטקסטיל שהם פריט הייצוא העיקרי של בנגלדש.

סין הציעה גם להקים תחנת כוח גרעינית בבנגלדש כדי לסייע במענה לצורכי האנרגיה הגוברים במדינה, ומבקשת לקדם את פיתוח ייצור הגז הטבעי בבנגלדש. יבוא סין מבנגלדש: עור, בדי כותנה, דגים וכו'. הייצוא של סין לבנגלדש: טקסטיל, מכונות ומוצרי אלקטרוניקה, מלט, דשנים, צמיגים, משי, תירס וכו'.

## נציגויות דיפלומטיות
* בנגלדש מחזיקה בסין שגרירות בבייג'ינג וקונסוליות בהונג קונג וקונמינג.
* סין מחזיקה בבנגלדש שגרירות בדאקה.

קטגוריה:ערכים ללא קטגוריות פיזיות - יחסי חוץ
וסיליס קרפטאקיס

**וסיליס קרפטאקיס** (ביוונית: **Βασίλης Καραπατάκης**; 1922 – 27 במרץ 1974) היה מלחין ונגן בוזוקי יווני.

## ביוגרפיה
קרפטאקיס נולד בשנת 1922 בקרדיצה שבחבל תסליה במרכז יוון. שם משפחתו האמיתי הוא קפסאליס. אביו, קוסטאס היה נגן מקצועי בלאוטה, וכך גם אחיו אליאס ותנאסיס, שניגנו בכינור ובגיטרה בהתאמה. בתחילה החל וסיליס לנגן בלאוטה ומאוחר יותר בבוזוקי באופן מקצועי באזור קרדיטסה.

בשנת 1945 הוא נסע לאתונה והתבסס בתעשיית התקליטים והבידור. השיר הראשון שהקליט נקרא "Του αναπήρου η μάνα". אך הצלחתו הראשונה הייתה עם השיר "Όταν κοιμάται ο δυστυχής" (כשהאומלל ישן). שיא הקריירה שלו היה בשנים 1957–1963. כיום נחשב לאחד המוזיקאים שנעשה להם עוול באותה תקופה כאשר מכר רבים מהשירים שכתב בעבור פת לחם; שירים שהפכו ללהיטים גדולים מבלי להזכיר את שמו, כמו השיר המפורסם "Δυο πόρτες έχει η ζωή" (לחיים יש שתי דלתות)" למילים של אפטיכיה פאפאיואנופולו . בשנים האחרונות לחייו הוא פתח בית ספר למוזיקה באגליו  שבמערב אתונה. הוא המשיך לכתוב שירים עד סוף חייו.

קרפטאקיס נפטר ב-27 במרץ 1974 כתוצאה מסרטן הגרון כשהוא אוחז בכלי הנגינה האהוב עליו – הבוזוקי שלו.

## משיריו
* Στη χειμωνιάτικη βροχή (בגשם החורפי), מילים: אנגלוס אטיקוס, ביצוע ראשון: גיוטה לידיה 
* Στην ψάθα θα πεθάνω (אני אמות על השטיח), מילים: קוסטס וירווס, ביצוע ראשון: סטליוס קזנג'ידיס
* Γονιού ευχή (משאלת הורה), מילים: ניקוס דלזיוס, ביצוע ראשון: מנוליס אנגלופולוס 
* Ο μαύρος δρόμος (הכביש השחור), מילים: קוסטס ויוורוס, ביצוע ראשון: אפנדולה ראזלי (Αφεντούλα Ραζέλη)

ב-1998, 24 שנים לאחר מותו, יצא לאור אלבום ובו מבחר משיריו, "Oi Perasmenes Mou Hares" (שמחות העבר שלי), המבוצעים על ידי אמנים צעירים בני אותה תקופה. ב-2003 וב-2009 יצאו שני אלבומי אוסף נוספים מיצירותיו.

ב-2013 יצא לאור האלבום "Ola Einai Ena Psema: Songs by Vassilis Karapatakis 1955-1960" ובו מבצע סטליוס קזנג'ידיס (בחלק מהשירים מלווה במרינלה , גיוטה לידיה ובזמרות נוספות) 28 שירים שהולחנו על ידי קרפטאקיס בשנים 1955–1960.

### הכל בגלל האהבה
השיר העברי "הכל בגלל האהבה", שהתפרסם לראשונה בישראל על ידי שלישיית גשר הירקון בתקליטה "התוכנית החדשה" (1966), הוא גרסה עברית לשירו של קרפטאקיס "Ουίσκι τζιν και φρουμελ" (ביוונית: ויסקי ג'ין ופרומל). את המילים ביוונית כתב כריסטוס קולוקוטרוניס (Χρήστος Κολοκοτρώνης). בשיר היווני פונה המחבר לאהובתו הישנה ומבקש שתשוב אליו לליל שכרות שיזכיר להם את אהבתם באתונה הבוהמית. השיר התפרסם בביצועו של סטליוס קזנג'ידיס. את הגרסה העברית כתבה דפנה אילת ללא קשר למילים המקוריות (פרט לאזכור השתכרות ורשימה של משקאות). השיר זכה להצלחה בישראל וברבות השנים קיבל גרסאות כיסוי נוספות, הידועה שבהן של אהוד בנאי וגידי גוב, שביצעו ביחד את השיר בתוכנית "לילה גוב". מבצעים נוספים הם מרגלית צנעני, יהורם גאון, ולהקת הרוק הישראלית "הקרטל".

## קישורים חיצוניים
* שרים: גידי גוב אהוד בנאי, הכל בגלל האהבה, באתר של יוסי חרסונסקי, 22 בספטמבר 2012

## הערות שוליים

קטגוריה:מלחינים יוונים
קטגוריה:מוזיקאים יוונים
קטגוריה:יוונים שנולדו ב-1922
קטגוריה:נפטרים ב-1974
קטגוריה:שירי שלישיית גשר הירקון
דן הדני

**דן הדני** (נולד ב-24 באוגוסט 1924) הוא צלם עיתונות, איש תקשורת ואספן ישראלי, מייסדה של סוכנות הצילום י.פ.פ.א (IPPA; ראשי תיבות של: Israel Press and Photo Agency).

## ביוגרפיה
דן הדני נולד ב-1924 בעיר לודז' שבפולין, תחת השם דונק זלוצ'בסקי. אביו, קלמן, חייט במקצועו, היה פעיל במפלגת "פועלי ציון", ואמו, לאה, הייתה תופרת ועקרת בית. להדני הייתה גם אחות, סבינה, הגדולה ממנו בשלוש שנים. עם פלישת גרמניה הנאצית לפולין ב-1939 הועברה משפחתו לגטו לודז'. כמו רוב תושבי הגטו, אולצו הוא ואחותו לעבוד עבור הצבא הנאצי. אב המשפחה נפטר בגטו ב-1942 ויתר המשפחה הועברה לאושוויץ ב-1944, שם פגש הדני, לפי עדותו, את יוזף מנגלה. בכל ארבע השנים בגטו לודז', אמו ואחותו לא נפרדו ממנו, אך עם הגעתם לרציף תחנת הרכבת באושוויץ, הוא הופרד מיד מאחותו ומאמו. אמו נרצחה באותו היום, ואחותו, ככל שהצליח לברר, נרצחה כמה חודשים לאחר מכן באחד ממחנות העבודה.
הדני, שכל משפחתו נספתה, עבר כמה מחנות עבודה שונים בהם נשלח, בין היתר, לעבודות פרך במפעל שעסק בייצור טנקים גרמניים. לאחר סיום מלחמת העולם השנייה עבד בפולין ובגרמניה והצטרף לפעילים ציונים.

ב-1948 עלה לישראל תחת זהות בדויה, במסגרת עלייה ד' ומיד גויס לצה"ל, לשירות בחיל הים. הוא נפצע קל במהלך מלחמת העצמאות. לאחר המלחמה עבר קורס חובלים וקורס קציני מבצעים. השתתף בפיתוח הטיל יריחו. בהמשך הוצב ביחידת דובר צה"ל והיה לקצין עיתונות, שעסק בין היתר בצילומים ומגעים עם צלמים ותקשורת.

ב-1964 השתחרר בדרגת רב־סרן והקים את סוכנות הצילום IPPA. ריכז את הצילומים הרבים שהיו ברשותו משירותו הצבאי. היה עיתונאי פרילנס ועבד עם צלמים רבים בישראל ומחוצה לה. העסיק צלמים במשרה מלאה. הדני והסוכנות שלו סקרו וצילמו את אירועי הפיגוע במלון סבוי ב-1975. הצילומים נקנו על ידי דב יודקובסקי מ"ידיעות אחרונות". במקביל לניהול הסוכנות, המשיך לצלם בעצמו ולכתוב כתבות לעיתונות ישראלית וזרה. ב-1977 הצטרף למשלחת ישראלית במצרים ותיעד את מנחם בגין, עזר ויצמן ומשה דיין בפגישתם עם אנואר סאדאת. בהמשך השתתף בסקירת מהלך חתימת הסכם השלום בין ישראל למצרים. הסוכנות נסגרה ב-2000, והדני החל לסרוק את אוסף צילומיו, שכולל מאות אלפי נגטיבים ולהעלות אותם לאינטרנט. ב-2016 העביר את הצילומים לרשות הספרייה הלאומית, כאוסף דן הדני.

## ראו גם
* אוסף דן הדני

## קישורים חיצוניים

* 
* 
* 
* 
* 

## הערות שוליים

קטגוריה:ילדים בשואה: פולין
קטגוריה:ניצולי השואה: פולין
קטגוריה:עולים לאחר מלחמת העולם השנייה
קטגוריה:צלמי עיתונות ישראלים
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:ישראלים שנולדו ב-1924
פאטמה בנת אל-ח'טאב

**פאטמה בנת אל-ח'טאב** (בערבית: فاطمة بنت الخطاب) הייתה אחותו של הח'ליפה עומר אבן אל-ח'טאב, ואחת מהצחאבה. פאטמה ובעלה, סעיד בן זיד, היו בין המוסלמים הראשונים.

## ראו גם
* אסלאם
* מוחמד

## הערות שוליים

קטגוריה:צחאבה
ליגת העל האוסטרית בכדורסל

**הסופרליגה האוסטרית בכדורסל** היא ליגת הכדורסל הבכירה של אוסטריה. קודם לכן נקראה הבונדסליגה האוסטרית.

## היסטוריה
הליגה הוקמה לאחר סיום מלחמת העולם השנייה תחת השם "ליגת הכדורסל האוסטרית" ובשנת 1947 קיימה את עונתה הראשונה המלאה, הליגה פעלה בין 1947 ל-1998 במתכונת קבועה יחסית של 10 קבוצות המשחקות ב-4 סבבים ובסיום העונה, הקבוצה שסיימה ראשונה מוכתרת כאלופה והאחרונה יורדת לליגת המשנה החובבנית. ב-1998 שונתה לראשונה שיטת ניהול הכדורסל במדינה והליגה עברה לניהול פרטי תחת "מנהלת הליגה האוסטרית" ושינתה את שמה ל"ליגה A* בעונת 2004/05 שונה שמה של הליגה ל"ליגת אדמירל" על שם נותן החסות העיקרי לליגה חברת 
ההימורים "אדמירל סופרוורטן". לאחר עונה זו שונה מבנה הליגות במדינה והוקמה [[הליגה האוסטרית השנייה בכדורסל|הליגה השנייה]] בצורה מקצועית אשר נקראה *אדמירל 2''.  בעונת 2008/09 שונה שמה ל"הבונדסליגה האוסטרית". בעונת 2013/14 שונה מבנה הליגה והוחלט על קידום שיטת פלייאוף בסיום העונה הסדירה כאשר 8 הראשונות העפילו לסדרת פלייאוף בשיטת הטוב מ-5 ברבע, חצי ובגמר הפלייאוף.
בעונת 2019/20 הוחלט לשנות פעם נוספת את שיטת הליגות, הבונדסליגה פורקה ובמקומה הוקמה הסופרליגה האוסטרית.
## קבוצות

## מתכונת הליגה
החל מעונת 2019/20 שונתה מתכונת הליגה במקום סבבי ליגה סדירה ופלייאוף בין 8 הראשונות. משחקות כלל קבוצות הליגה בשיטה של שני סבבים כ-18 משחקים בסך הכל ולאחר מכן מתחלקות הקבוצות לשני בתים, הבית העליון כולל את הקבוצות במקומות 1-6 אשר מתחרות בסיבוב פנימי נוסף (5 משחקים) אשר ממשיך את הניקוד מהליגה הסדירה, הבית התחתון כולל את קבוצות 7-11 אשר מתחרות בסיבוב פנימי אשר ממשיך את הניקוד מהליגה הסדירה, כאשר הקבוצות שסיימו במקומות האחרונים בבית התחתון מתחרות בבית פנימי עם 2 עם שתי הקבוצות שסיימו במקום ה-1 ו-2 בליגת המשנה. שתי הקבוצות שסיימו במקומות הראשונים בבית התחתון מצטרפות ל-6 הקבוצות מהבית העליון לשלב הפלייאוף.
### הפלייאוף
ברבע הגמר משתתפות 8 קבוצות, 6 הקבוצות מהבית העליון ו-2 מנצחות הבית התחתון. הקבוצות משחקות בשייטת ההצלבה 1 נגד מנצחת הבית התחתון, 2 נגד סגנית הבית התחתון, 3 נגד 6 ו-4 נגד 5. הסדרת מתקיימת בשיטת הטוב מ-5

בחצי הגמר משתתפות 4 הקבוצות שהפעילו משלב רבע הגמר, בזהה לשלב הקודם גם כאן יתרון הביתיות מוענק לקבוצה שסיימה במקום גבוה יותר בליגה הסדירה והיא מאחרת יותר משחקים בשלב זה, גם כאן מתקיימת סדרת הטוב מ-5.

בגמר משתתפות 2 קבוצות שניצחו בסדרת חצי הגמר וגם כן מתקיים יתרון הביתיות וסדרת הטוב מ-5.

## השתתפות בתחרויות אירופיות
בעבר קבוצות הליגה שיחקו בתחרויות אירופיות שונות. ליגה דורגה על ידי פיב"א אירופה במקום ה-28.

בעונת 2025/2026 הם משחקות בתחרויות של הליגה האדריאטית והליגה הצפון אירופית.

## אלופות הליגה

*למעט עונות 2016/17 ו-2017/18 בה שוחקה סדרת הטוב מ-7 בכל שאר העונות שוחקה סדרת הטוב מ-5.

## קישורים חיצוניים
* נתונים מאתר יורובסקט

## הערות שוליים

אוסטריה
קטגוריה:תחרויות כדורסל
קטגוריה:אוסטריה: כדורסל
גונסלו סאנצ’ס דה לוסדה

**גונסאלו סאנצ'ס דה לוסדה סאנצ'ס בוסטמנטה** (בספרדית: **Gonzalo Sánchez de Lozada Sánchez Bustamante**; נולד ב-1 ביולי 1930), ידוע בכינויו "גוני", הוא פוליטיקאי ואיש עסקים בוליביאני, ששימש כנשיא ה-61 של בוליביה במשך שתי קדנציות לא רצופות, בין השנים 1993 ל-1997 ומ-2002 עד 2003. הוא חבר לכל החיים בתנועה הלאומנית המהפכנית (Movimiento Nacionalista Revolucionario, MNR). כשר התכנון בממשלתו של הנשיא וויקטור פז אסטנסורו, דה לוסדה השתמש ב"טיפול בהלם", בשנת 1985 כדי לחתוך את ההיפר-אינפלציה מ-25,000% לפחות מ-10% תוך פחות מ-6 שבועות.

נבחר פעמיים לנשיא בוליביה, בשתי הפעמים כמועמד ה-MNR. במהלך כהונתו הראשונה (1993–1997) הוא יזם סדרה של רפורמות חברתיות, כלכליות וחוקתיות. שנבחר לקדנציה שנייה בשנת 2002, הוא נאבק במחאות ובהפגנות. באוקטובר 2003, הקשורים לסכסוך הגז בבוליביה. על פי דיווחים רשמיים, 59 מפגינים, 10 חיילים ו-16 שוטרים מתו בעימותים. כתוצאה מההתנגשויות האלימות התפטר סאנצ'ס דה לוסדה ועזב לגלות בארצות הברית. במרץ 2006 התפטר מהנהגת ה-MNR.

ממשלתו לשעבר של אבו מוראלס ביקשה, ללא הצלחה, את הסגרתו מארצות הברית כדי לעמוד למשפט על אירועי 2003. המרכז לזכויות חוקתיות, שייצג את הקורבנות, ביקש פיצויים בגין הוצאה להורג ללא משפט, בתביעה נגדו בארצות הברית במסגרת חוק נזקי זרים. בשנת 2014, בית המשפט המחוזי האמריקני בפלורידה קבע כי התיק יכול להמשיך על פי חוק הגנת קורבנות עינויים (TVPA). המשפט, שהחל ב-5 במרץ 2018 והסתיים ב-30 במאי 2018, מצא כי סאנצ'ס דה לוסדה ושר הביטחון לשעבר קרלוס סאנצ'ס ברזיין אינם אחראים למותם של האזרחים, לאחר שהשופט הכריז כי אין "ראיות מספיקות" לכך. אף על פי כן, ב-3 באוגוסט 2020, בית המשפט לערעורים ביטל את פסק הדין הזה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי בוליביה
קטגוריה:ילידי 1930
Clariant

**קלריאנט** (באנגלית: **Clariant**) היא חברה שווייצרית המטפלת ומייצרת כימיקלים, כרייה של משאבי טבע ומספקת פלסטיק וציפויים שונים.

המטה הראשי של החברה נמצא בעיר מוטנז, מלבדו מפעילה החברה סניפים ב-53 מדינות ואתרים לייצור כימיקלים באירופה, צפון ודרום אמריקה, סין והודו.

## היסטוריה
קלריאנט הוקמה בשנת 1995 כחלק ממערך הכימיקלים של חברת סנדוז.

בשנת 1997, רכשה את חברת הכימיקלים הוכסט (Hoechst).

בשנת 2000, רכשה קלריאנט את חברת הכימיקלים הבריטית ביטיפי (BTP plc).

בשנת 2006, רכשה חברת קלריאנט את חטיבת המאסטרבץ' של חברת סיבה (Ciba Masterbatches) שהתמחתה בייצור תוסף מוצק ששימש לצביעת פלסטיק.

בשנת 2011, רכשה החברה את חברת הכימיקלים הגרמנית זוד כימי (Süd-Chemie).

בשנת 2015, הצהירה החברה שהיקף מכירותיה הגיע לסכום של כ-5.8 מיליארד פרנק שווייצרי.

בחודש מאי 2017, הודיעה קלריאנט על מיזוג עם חברת האנטסמן (Huntsman) שווי העסקה הוערך בכ-20 מיליארד דולר.

בחודש אוקטובר 2017, הופסק תהליך המיזוג מפני שלא הושג רוב לאישור המיזוג בעקבות התנגדות של בעלי המניות.

## קישורים חיצוניים

*  
* 
* 

## הערות שוליים

קטגוריה:חברות שווייצריות
קטגוריה:תאגידים רב-לאומיים
קטגוריה:חברות ביוטכנולוגיה
קליפורד (סדרת טלוויזיה, 2019)

**קליפורד** (באנגלית: **Clifford the Big Red Dog**, "קליפורד הכלב הגדול והאדום") היא סדרת הנפשה אמריקאית-קנדית לילדים. הסדרה היא אתחול לסדרה קליפורד. הסדרה שודרה לראשונה ב-6 בדצמבר 2019 בערוץ PBS Kids. בישראל הסדרה שודרה לראשונה בשנת 2020 בערוץ הופ!. הסדרה היא בת עונה אחת ו-38 פרקים באורך 22 דקות.

## עלילה
העלילה מספרת על כלב אדום וגדול בשם קליפורד, היוצא בכל פרק עם חבריו להרפתקאות מרתקות.

## דמויות ומדבבים
במאית הדיבוב של הסדרה היא אפי בן ישראל, ומפיקת הדיבוב של הסדרה היא ענבר שטגר עזרא.

## שידור

## קישורים חיצוניים
* 

קטגוריה:סדרות טלוויזיה מקוריות של אמזון
קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה קנדיות לילדים
קטגוריה:סדרות פנטזיה אמריקאיות
קטגוריה:סדרות הנפשה קנדיות
קטגוריה:סדרות PBS Kids
קטגוריה:קליפורד
קטגוריה:סדרות טלוויזיה אמריקאיות שעלו לשידור בשנת 2019
קטגוריה:ערוץ הופ!: תוכניות רכש
קטגוריה:כלביים בתרבות
יוליוס היבנר

**רודולף יוליוס בנו היבנר** (בגרמנית: **Rudolf Julius Benno Hübner**; 27 בינואר 1806 – 7 בנובמבר 1882) היה צייר, משורר ומתרגם גרמני.

## ביוגרפיה
תחילה היה היבנר תלמידו של אוגוסטין זיגרט בברסלאו. להכשרה אמנותית נוספת נסע לברלין, ומשנת 1821 למד באקדמיה הפרוסית המלכותית לאמנויות. בשנת 1823 הוא הפך לתלמידו של וילהלם שדו ועבר אחריו לדיסלדורף בשנת 1826, שם השתייך למעגל הקרוב שלו מבחינת המשפחה והאמנות.

בין השנים 1829 עד 1831 הוא שהה עם חברים ברומא, ומשנת 1831 עד 1833 שוב בברלין. בין השנים 1833 עד 1837/1838 היה חבר בכיתת המאסטר של שדו באקדמיה לאמנות בדיסלדורף. תחת שדו, פיתח היבנר את היכולת שלו שהפכה אותו לאחד הנציגים הבולטים של בית הספר לציור בדיסלדורף.
בשנת 1828 הוא נודע בציורו "Die Fischer" בעקבות הבלדה של גתה. במקביל נוצרה התמונה של "הנסיכה איזבלה ששוחררה ממאורת השודד", שממנה יוזף פון קלר יצר חריטה. במהלך שהותו באיטליה (1829–1831) צייר את "רות ונעמי" (1831). "שמשון מפיל את העמודים" נוצר בשנת 1832.

בשנת 1833 הוא שב לדיסלדורף. בשנים 1836–1837 הוא יצר מזבח לכנסיית אנדראס בדיסלדורף המציג את ישו על עמוד. בתחילה נאמרה עליו ביקורת בגלל "התיאור העירום של ישו הסובל".

יוליוס היבנר היה נשוי לפאולין שרלוט בנדמן, אחותו של הצייר אדוארד בנדמן. לבני הזוג נולדו שמונה ילדים, ביניהם הצייר אדוארד היבנר, הפילוסוף אמיל היבנר, הנס היבנר פרופסור לכימיה.

בשנת 1839 מונה לאקדמיה לאמנות בדרזדן. מאז 1841 נעשה פרופסור. הוא פיתח פעילות הוראה ענפה.

בשנת 1845 הוענקה לו אזרחות כבוד של העיר מייסן. בשנת 1871 הוא הפך למנהל גלריית התמונות המלכותית בדרזדן.

הוא נפטר מדלקת המעי הגס ב-7 בנובמבר 1882, לאחר שפרש זמן קצר לפני כן.

## גלריה

File:1829 Hübner Portrait Pauline Charlotte Bendemann anagoria.JPG| דיוקן של אשתו פאולין
File:Hübner Forellenfischer.JPG|דייגי פורל
File:1839 Hübner Die Maler Lessing, Sohn und Hildebrandt anagoria.JPG| הציירים קרל פרידריך לסינג, קרל פרדיננד זון ותיאודור הילדרברנדט
Image:JuliusHubner Melusine.jpg|מלוזין


## קישורים חיצוניים

## הערות שוליים

 
קטגוריה:ציירים גרמנים
קטגוריה:גרמנים שנולדו ב-1806
קטגוריה:גרמנים שנפטרו ב-1882
ריקרדו הורטאדו

**ריקרדו חאבייר הורטאדו** (באנגלית: **Ricardo Javier Hurtado**; נולד ב-22 באוגוסט 1999) הוא שחקן אמריקאי. הוא ידוע בתפקידו בסדרת הטלוויזיה "רוק בבית הספר" ברשת ניקלודיאון ובתפקידו בסדרה "משמר מאליבו" של נטפליקס.

## ראשית חייו
הורטאדו נולד במיאמי, פלורידה, למוזיקאי ריקארדו הורטאדו ואופליה רמירז, שניהם מניקרגואה. בגיל שנה הוא עבר לאטלנטה עם הוריו.

## קריירה
הורטאדו החל לשחק בשנת 2016, והופיע לראשונה בסדרת הטלוויזיה של ניקלודיאון, "רוק בבית הספר" בתפקיד פרדי, יחד עם ג'ייד פטיג'ון. 

הוא גילם את טיילר גוסארד בסדרת הטלוויזיה "משמר מאליבו". 

בשנת 2021 לוהק הורטאדו לתפקיד בסרט בהפקת נטפליקס, בלילות הקיץ.

## חיים אישיים
בנובמבר 2020 הוא הודיע על אירוסיו לחברתו זוזו הולנד.

## פילמוגרפיה
### קולנוע

### טלוויזיה

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים ממוצא ניקרגואי
קטגוריה:אמריקאים שנולדו ב-1999
סרגיי איגנאטייב

**סרגיי מיכאילוביץ' איגנאטייב** (נולד ב-10 בינואר 1948, לנינגרד) הוא מדינאי רוסי, נגיד הבנק המרכזי של הפדרציה הרוסית בשנים 2002—2013.

## ביוגרפיה
שמאל|ממוזער|300x300 פיקסלים| פוטין עם איגנאטייב, 2002
סרגיי נולד ב-10 בינואר 1948 בעיר לנינגרד. בשנת 1967 סיים את לימודיו במכללה להנדסת חשמל בעיר.

בשנים 1967—1969 שירת בצבא ברית המועצות. בשנים 1969—1970 עבד בחברת הידרואלקטרומונטאז' (בעיר לנינגרד). הוא בוגר הפקולטה לכלכלה מאוניברסיטת מוסקבה (1975). בשנים 1978—1988 שימש כעוזר הוראה במכון הסחר הסובייטי בלנינגרד. בשנים 1988—1991 שימש כמרצה בכיר במכון לכלכלה על שם ווזנסנסקי (כיום האוניברסיטה הכלכלית).

בשנים 1991—1992 היה סגן שר הכלכלה והאוצר של רוסיה והיה חבר בצוות העבודה של ראש הממשלה, יגור גאידר. בשנת 1992 מונה לסגן שר האוצר ובמשך שנה שימש גם כסגן נגיד הבנק המרכזי של הפדרציה הרוסית. בשנים 1993—1996 היה סגן שר הכלכלה ולאחר מכן שימש כעוזר נשיא רוסיה לענייני כלכלה.

בשנים 1997—2002 מונה לסגן שר האוצר של רוסיה וב-20 במרץ 2002 מונה לנגיד בנק רוסיה וליו"ר הוועד המפקח על סברבנק. ב-16 בנובמבר 2005 מונה לקדנציה שנייה כנגיד הבנק. ב-24 ביוני 2009 אושר לקדנציה שלישית (לראשונה בתולדות רוסיה המודרנית). בתקופתו רוסיה ידעה שגשוג כלכלי משמעותי.

ב-24 ביוני 2013 עזב את תפקידו כנגיד בנק רוסיה ובמקומו מונתה אלווירה נביאולינה. בסוף יוני 2013 הוא מונה ליועץ לנגידת בנק רוסיה. באוקטובר אותה שנה הוא הפך גם לחבר בוועד המנהל של בנק רוסיה. באוגוסט 2016 הצטרף למועצת הפיקוח של חברת ביטוח המשנה הלאומית (RNPK).

## ביקורת
באוקטובר 2016 נשיא רוסיה ולדימיר פוטין וראש VTB, אנדריי קוסטין, מתחו ביקורת על הנהגת בנק רוסיה בפיקודו של איגנאטייב. פוטין ציין כי יש צורך להוציא במהירות בנקים לא יעילים מהשוק, להיפטר ממגזר הבנקאות ממוסדות פיננסיים לא אמינים ולא יעילים. קוסטין ציין כי בנק רוסיה יצר מערכת ערבות פיקדונות ברוסיה, המאפשרת כמעט לכל ארגוני האשראי לפנות אליה, מה שהתברר כטעות, מכיוון שבנקים לעיתים קרובות מזייפים את הצהרות המס שלהם.

## לקריאה נוספת
* *[[:ru:Гальперин,_Вадим_Максович|Гальперин В. М.]], Игнатьев С. М., Моргунов В. И.* Микроэкономика. В 2 томах. — СПб.: Институт «Экономическая школа», 2004.

## קישורים חיצוניים

* ביוגרפיה
## הערות שוליים

קטגוריה:נגידי בנק רוסיה
קטגוריה:כלכלנים רוסים
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1948
מצעד הקאנטרי איירפליי

שמאל|ממוזער|250x250px|לוגו המגזין "בילבורד"
**מצעד הקאנטרי איירפליי** (באנגלית: **Country Airplay**) הוא מצעד פזמונים שמפרסם המגזין "בילבורד" בארצות הברית מדי שבוע מאז 20 בינואר 1990.

מצעד זה כולל את 60 השירים המושמעים ביותר ב-150 תחנות הקאנטרי המרכזיות ברחבי ארצות הברית, בפיקוח של נילסן BDS. הנתונים משוקללים ומתורגמים למצעד המורכב מ-60 שירים. השיר הראשון שהיה במקום הראשון במצעד הוא "Nobody's Home" של קלינט בלק, שנכלל באלבום *Killin' Time*.

## סטטיסטיקות
[ממוזער|280x280px|[פיית' היל, שהוציאה את "It's Your Love", שהיה לשיר הראשון בהיסטוריה ששהה שישה שבועות בפסגת המצעד.]]
[ממוזער|316x316px|[קארי אנדרווד, האישה עם מרבית השירים שכבשו את פסגת המצעד.]]
[ממוזער|274x274px|[טיילור סוויפט, שהוציאה את השיר "Our Song", שהיה לשיר האחרון (עד שנת 2016) שהצליח לשהות שישה שבועות בפסגת המצעד.]]

### מרבית השבועות בצמרת המצעד
**8 שבועות**
* "Amazed" – לונסטר (1999)
* "It's Five O'Clock Somewhere" – אלן ג'קסון וג'ימי באפט (2003)
**7 שבועות**
* "The Good Stuff" – קני צ'זני (2002)
* "" – דריל ורלי (2003)
* "There Goes My Life" – קני צ'זני (2003–2004)
* "Live Like You Were Dying" – טים מקגרו (2004)
* "Beautiful Crazy" – לוק קומבס (2019)
**6 שבועות**
* "It's Your Love" – טים מקגרו ביחד עם פיית' היל (1997)
* "Just to See You Smile" – טים מקגרו (1998)
* "How Forever Feels" – קני צ'זני (1999)
* "Breathe" – פיית' היל (1999–2000)
* "Ain't Nothing 'bout You" – ברוקס & דאן (2001)
* "I'm Already There" – לונסטר (2001)
* "Somebody Like You" – קית' אורבן (2002)
* "" – מארק וילס (2003)
* "Beer for My Horses" – טובי קית' ביחד עם וילי נלסון (2003)
* "As Good as I Once Was" – טובי קית' (2005)
* "Better Life" – קית' אורבן (2005)
* "Jesus, Take the Wheel" – קארי אנדרווד (2006)
* "Our Song" – טיילור סוויפט (2007–2008)
* "Die a Happy Man" – תומאס רט (2016)
מקורות:

### מרבית השירים במקום הראשון

### מרבית השירים במקום הראשון – נשים

### מרבית השירים במקום הראשון – צמדים או להקות

### מרבית השירים בעשירייה הפותחת – גברים

### מרבית השירים בעשירייה הפותחת – נשים

### מרבית הכניסות למצעד

## ראו גם
* מצעד שירי הקאנטרי

## קישורים חיצוניים
* 

## הערות שוליים

קאנטרי אירפליי
קטגוריה:מוזיקת קאנטרי אמריקאית
פטריק מילר (כדורסלן)

**פטריק מילר** (באנגלית: **Patrick Miller**; נולד ב-22 במאי 1992) הוא כדורסלן אמריקאי, המשחק בעמדת הרכז בעירוני נס ציונה.

## קריירה
מילר החל את דרכו בתיכון היילס פרנסיסקן, כשהוא מעמיד ממוצעים של 22.6 נקודות ו-3.8 אסיסטים למשחק ב-32 משחקים. הוא הוביל את קבוצתו למאזן 4–28 וזכה עימם באליפות בתום העונה. הוא נבחר פעמיים לשחק המצטיין בקבוצה ובשנת 2010 נבחר לשחקן המצטיין בליגה כולה.

מילר הצטרף לאוניברסיטת טנסי. בעונת 2012/2013, הוא הוביל את האזור עם 5.8 אסיסטים למשחק ונבחר לחמישייה הראשונה של העונה. בעונה שלאחר מכן קלע 23.7 נקודות בממוצע למשחק ועזר רבות לקבוצתו לסיים במקום החמישי.

ב-8 ביולי 2014, חתם מילר בבשיקטש מליגת העל הטורקית לעונה. בינואר 2015, הוא עזב את בשיקטאש לאחר שהופיע בשלושה משחקי יורוקאפ בלבד והצטרף לישילגירסון מהליגה הטורקית השנייה עד תום העונה. ב-25 משחקים בקבוצה, הוא העמיד ממוצעים של 13.8 נקודות, 3.0 ריבאונדים, 3.6 אסיסטים ו-1.2 חטיפות למשחק מה שעזר לקבוצתו לזכות באליפות. ב-29 ביוני 2015, הוא האריך את חוזהו בקבוצה לעונה נוספת, אך ב-31 באוגוסט הוא עזב את הקבוצה.

ב-31 באוקטובר 2015 נבחר מילר על ידי אוקלהומה סיטי בלו בסיבוב השני של דראפט ליגת הפיתוח של ה-NBA. יותר מאוחר בליל הדראפט, עבר מילר בטרייד לטקסס לג'נדס. ב-52 משחקים במדי הקבוצה, הוא העמיד ממוצעים של 11.9 נקודות, 4.1 אסיסטים, 3.3 ריבאונדים ו-1.3 חטיפות ב-27 דקות למשחק.

ב-30 בנובמבר 2016, עבר מילר בטרייד לסו פולס סקייפורס בתמורה לזכויות השחקן של ביירון ווסלי ולבחירת דראפט בסיבוב השלישי לשנת 2017. ב-3 בדצמבר הוא ערך את הופעת הבכורה שלו בקבוצה בניצחון 101–117 על איווה וולבס, כשהוא רושם סטטיסטיקה של 14 נקודות, 4 אסיסטים, ריבאונד אחד וחסימה אחת בתוך 19 דקות.

ב-20 בספטמבר 2017 חתם מילר לשנתיים בפרטיזן בלגרד מליגת העל הסרבית. ב-14 בינואר 2018 הוא עזב את פרטיזן וחתם בגזיאנטפ בסקטבול הטורקית עד לתום העונה.

ב-29 באוקטובר 2019, חתם מילר בבולזאק באסקט מהליגה הצרפתית. הוא העמיד ממוצעים של 12.9 נקודות, 2.6 ריבאונדים ו-5.1 אסיסטים למשחק.

ב-17 באוגוסט 2020, חתם בעירוני נס ציונה מהליגה הישראלית.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82.

## תארים
; ישילגירסון
* אליפויות (1): 2014/2015

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת טנסי
קטגוריה:כדורסלני בשיקטש
קטגוריה:כדורסלני טקסס לג'נדס
קטגוריה:כדורסלני פרטיזן בלגרד
קטגוריה:כדורסלני רטיופארם אולם
קטגוריה:כדורסלני עירוני נס ציונה
קטגוריה:אמריקאים שנולדו ב-1992
ניל דאן

**ניל פטריק דאן** (באנגלית: **Neal Patrick Dunn**; נולד ב-16 בפברואר 1953) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השני של מדינת פלורידה, מאז 2017.

## ביוגרפיה
דאן נולד בבוסטון, הגדולה שבערי מסצ'וסטס, בפברואר 1953. באוניברסיטת וושינגטון ולי הוא השלים לימודי תואר ראשון במדעי המחשב, ולאחר מכן למד באוניברסיטת ג'ורג' וושינגטון דוקטורט ברפואה. הוא סיים את ההתמחות הרפואית שלו במרכז הרפואי הצבאי ע"ש וולטר ריד. במשך 11 שנה שירת בצבא ארצות הברית, ובתום שירותו הפעיל הגיע לדרגת מייג'ור. לאחר מכן התיישב בעיר פנמה סיטי שבפלורידה, שם סייע להקים את המרכז האורולוגי של העיר.

באוגוסט 2015, לקראת בחירות 2016, הכריז דאן על התמודדותו אל בית הנבחרים של ארצות הברית במחוז הקונגרס השני של פלורידה. נציגת המחוז המכהנת, גוון גרהאם הדמוקרטית, בחרה לפרוש מהקונגרס לאחר שהמחוז נעשה רפובליקני באופן משמעותי. דאן זכה במועמדות המפלגה הרפובליקנית, וביום הבחירות הכלליות גבר על וולטר דרטלנד. בבחירות 2018 ובבחירות 2020 נבחר מחדש.

עם התכנסות הקונגרס ה-115 של ארצות הברית, דאן הושבע לתפקידו בבית הנבחרים. הוא תומך בביטול חוק הגנת החולה וטיפול בר השגה ובאי-מימון למחלקת החינוך של ארצות הברית, וב-13 בדצמבר 2017 נמנה עם 107 הרפובליקנים שחתמו על מכתב ליושב ראש רשות התקשורת הפדרלית אג'יט פאי ובו הביעו תמיכה בכוונותיו לבטל הגנות על נייטרליות הרשת בניגוד לדעת חברי הרשות. כמו כן, דאן קיבל 18,500 דולר אמריקני מתעשיית הטלקום לפני שהצביע בעד ביטול הכלל. ב-9 באפריל 2020, בראשית מגפת הקורונה בארצות הברית, אובחן דאן חיובי למחלת נגיף קורונה 2019.

בדצמבר 2020 נמנה דאן בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי מסצ'וסטס
קטגוריה:בוגרי אוניברסיטת וושינגטון ולי
קטגוריה:בעלי תואר דוקטור מאוניברסיטת ג'ורג' וושינגטון
קטגוריה:רופאים בצבא ארצות הברית
קטגוריה:חברי בית הנבחרים של ארצות הברית מפלורידה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוסטון: אישים
קטגוריה:אמריקאים שנולדו ב-1953
Speakerboxxx/The Love Below

**Speakerboxxx/The Love Below** הוא אלבום האולפן החמישי של צמד ההיפ הופ האמריקאי אאוטקאסט. האלבום יצא לאור ב-23 בספטמבר 2003, על ידי חברות התקליטים לה-פייס רקורדס ואריסטה רקורדס.

## רקע והפקה
האלבום יצא כאלבום כפול ונמשך למעלה משעתיים וכולל אלבומי סולו של שני חברי הצמד. *Speakerboxxx* של ביג בוי הוא אלבום היפ הופ דרומי עם השפעה של פי-פאנק, בעוד *The Love Below* של אנדרה 3000 מכיל את סוגות המוזיקה הפסיכדלית, פופ, פאנק, אלקטרו וג'אז.

בהשוואה ל-*The Love Below*, *Speakerboxxx* עוסק הרבה יותר בנושאי המשפחה, פילוסופיה, דת, פוליטיקה ו"שטח רגשי רחב יותר... ממלנכוליה לזעם לביטוי". לאחר צאת אלבום האולפן הרביעי של הצמד, *[[Stankonia]]*, אנדרה 3000 הרגיש דחף לעשות משהו שונה מהפרויקטים הקודמים של הצמד; התוצאה הייתה להציג כלים חיים ולשיר במקום לעשות ראפ.

## ביקורות
האלבום זכה לשבחים נרחבים מצד מבקרי המוזיקה, ששיבחו את העקביות *Speakerboxxx* של ביג בוי ואת הסגנון המוזיקלי האקלקטי של *The Love Below* של אנדרה 3000. האלבום זכה בתואר "אלבום השנה" של מגזין רולינג סטון ועמד בראש סקר המבקרים "Pazz & Jop" של מגזין וילג' ווייס. בטקס פרסי גראמי ה-46, זכה האלבום בקטגוריות "אלבום הראפ הטוב ביותר" ו"אלבום השנה", בעוד שהשיר "Hey Ya!" זכה בקטגוריית "הביצוע האורבני/אלטרנטיבי הטוב ביותר".

מגזין הרולינג סטון דירגו את האלבום במקום ה-290 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר. בשנת 2022 האלבום דורג במקום ה-124 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.

## הצלחה מסחרית
האלבום נתמך על ידי הסינגלים המצליחים "Hey Ya!" ו-"The Way You Move", שהגיעו שניהם למקום הראשון במצעד הבילבורד הוט 100, ו-"Roses", שהגיע לעשירייה הפותחת במצעד. האלבום עצמו הגיע מיד אל המקום הראשון במצעד הבילבורד 200, עם 510,000 עותקים שנמכרו בשבוע הראשון לצאתו. בסופו של דבר, הוא היה שבעה שבועות לא רצופים בראש המצעד ו-24 שבועות בעשירייה הפותחת. הוא זכה בתוארי היהלום והפלטינה ×11 על ידי איגוד תעשיית ההקלטות האמריקאי (כל דיסק באלבום הכפול נחשב ליחידה נפרדת עבור התואר). נכון למרץ 2012, הוא נמכר ב-5.7 מיליון יחידות בארצות הברית, ובכך נחשב לאחד מהאלבומים הנמכרים ביותר בכל הזמנים בארצות הברית.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אאוטקאסט
קטגוריה:אלבומי קונספט
קטגוריה:אלבומים באנגלית
קטגוריה:אלבומים שהופקו על ידי אנדרה 3000
קטגוריה:אלבומי ג'אז
קטגוריה:אלבומי היפ הופ
קטגוריה:אלבומי פאנק (Punk)
קטגוריה:זוכי פרס גראמי לאלבום הראפ של השנה
קטגוריה:זוכי פרס גראמי לאלבום השנה
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי יהלום בארצות הברית
קטגוריה:אלבומי חברת אריסטה רקורדס
קטגוריה:אלבומי חברת לה-פייס רקורדס
מצעד הפופ איירפליי למבוגרים

שמאל|ממוזער|250x250px|לוגו מגזין הבילבורד
**מצעד הפופ איירפליי למבוגרים** (באנגלית: **Adult Pop Airplay**; מוכר כ**מצעד שירי הפופ למבוגרים**; בעבר נודע בשם **מצעד 40 השירים למבוגרים**) מתפרסם מדי שבוע על ידי מגזין בילבורד ומדרג בתוכו את "40 השירים הגדולים והפופולריים ביותר למבוגרים, בהתבסס על זיהוי השמעות ברדיו שנמדדו על ידי מערכות הנתונים של נילסן סאונד-סקאן".

זהו מצעד הכולל בתוכו שירים שאינם מסוגות מוזיקליות כמו הארד רוק, היפ הופ ומוזיקה עכשווית למבוגרים. הסוגות המוזיקליות העיקריות במצעד, הן רוק אלטרנטיבי ופופ מיינסטרימי ושירים שנועדו בעיקר למבוגרים. אין להתבלבל עם מצעד השירים העכשוויים למבוגרים, שם מנגנים בדרך כלל מוזיקה שקטה או בלדות.

## סטטיסטיקות
[ממוזער|274x274px|[טיילור סוויפט, אמן הסולו עם מרבית השירים בעשירייה הפותחת במצעד.]]
[ממוזער|241x241px|[פינק, האישה עם מרבית השירים שכבשו את פסגת המצעד.]]
[ממוזער|290x290px|[גוון סטפאני, הסולנית של נו דאוט, שהוציאה את השיר "Don't Speak", שהיה לשיר הראשון בהיסטוריה ששהה 15 שבועות בצמרת המצעד.]]
### מרבית השבועות בצמרת המצעד
**25 שבועות**
* "Smooth" – סנטנה בהשתתפות רוב תומאס (1999–2000)
**23 שבועות**
* "Wherever You Will Go" – דה קולינג (2001–2002)
**20 שבועות**
* "Blinding Lights" – דה ויקנד (2020)
**18 שבועות**
* "Unwell" – מאצ'בוקס טוונטי (2003)
* "Photograph" – ניקלבק (2005–2006)
**17 שבועות**
* "Iris" – גו גו דולס (1998)
**16 שבועות**
* "Complicated" – אבריל לאבין (2002)
**15 שבועות**
* "Don't Speak" – נו דאוט (1996–1997)
* "How to Save a Life" – דה פריי (2006–2007)
* "High Hopes" – פאניק! אט דה דיסקו (2018–2019)
**14 שבועות**
* "Torn" – נטלי אימברוליה (1998)
* "Everything You Want" – ורטיקל הוריזון (2000)
* "" – טריין (2001)
* "Girls Like You" – מארון 5 בהשתתפות קארדי בי (2018)
* "Memories" – מארון 5 (2019–2020)

מקורות:

### אמנים עם מרבית השירים בצמרת המצעד

### אמנים עם השבועות המצטברים ביותר בצמרת המצעד

### אמנים עם מרבית השירים בעשירייה הפותחת

### הישגים נוספים
* שון מנדס הוא האמן הראשון שהשיג ארבעה שירים במקום הראשון במצעד לפני גיל 20.

## ראו גם
* מצעד השירים העכשוויים למבוגרים

## קישורים חיצוניים
* 

## הערות שוליים

40 שירים למבוגרים
תיוג תפקידים סמנטי

בעיבוד שפה טבעית, **תיוג תפקידים סמנטי** (נקרא גם **ניתוח סמנטי רדוד**) הוא תהליך שמתייג מילים או ביטויים במשפט לפי תפקידם הסמנטי במשפט, כגון מבצע, מטרה, או תוצאה.

תיוג תפקידים סמנטי משמש למציאת "משמעות" המשפט. לשם כך הוא מוצא את הארגומנטים הקשורים לפרדיקטים או לפעלים המופיעים במשפט ומה תפקידו של כל ארגומנט.

## היסטוריה
בשנת 1968, הוצע הרעיון לתיוג תפקידים סמנטי לראשונה על ידי צ'ארלס פילמור. הצעתו הובילה לפיתוחו של פרויקט FrameNet, שהפיק את הלקסיקון החישובי הגדול הראשון שתיאר פרדיקטים רבים ואת תפקידם. פרויקט זה דרש משאבים רבים. דן ג'ורפסקי ודניאל גילדע פיתוח מערכת אוטומטית ראשונה שמבוססת על FrameNet.

קורפוס נוסף שמשמש למשימת התיוג הסמנטי הוא PropBank. מערכות אוטומטיות רבות לתיוג תפקידים סמנטיים משתמשות בקורפוס זה כסט הלמידה שלהן.

תיוג סמנטי של דוגמאות אימון כמו ב-PropBank או ב-FrameNet דרש משאבים רבים מאוד, בין היתר מפני שלא כל דובר שפה היה יכול לתייג את דוגמאות האימון, אלא היה צורך במומחים בבלשנות כדי לבצע תיוגים נכונים.

בשנת 2015 הוצעה שיטה חדשה בשם **QA-SRL** (Question-Answer Driven Semantic Role Labeling). שיטה זו משתמשת בשפה טבעית בשביל לתייג שפה טבעית. לפי שיטה זו, כל דובר שפה יכול לתייג משפטים, על ידי מענה על שאלות פשוטות שמגיעות בפורמט מובנה. זהו יתרון מובהק של השיטה, שכן אפשר להשתמש ב-crowdsourcing זול ומהיר בשביל לתייג דוגמאות אימון ובכך להשיג מדגמי אימון גדולים מאוד, מה שעשוי להביא לשיפור בתוצאות.

## שימושים
תיוג תפקידים סמנטי משמש כדי לגרום למחשב להבין את התפקידים הסמנטיים של מילים בתוך משפטים. תיוג טוב יותר של תפקידים סמנטיים במשפט עשוי להוביל לשיפור במשימות כגון תרגום מכונה, מענה לשאלות, חילוץ מידע, סיכום טקסט אוטומטי, כריית נתוני טקסט וזיהוי דיבור.

## ראו גם
* סמנטיקה לקסיקלית
* עיבוד שפה טבעית

## הערות שוליים

קטגוריה:בלשנות חישובית
קטגוריה:דקדוק
קטגוריה:עיבוד שפה טבעית